smcproject/ml-wiki-sentences huggingface dataset:
ബോഫോഴ്സ് എന്ന ആയുധനിർമ്മാണകമ്പനിയുടെ ഉടമസ്ഥനും ആയിരുന്നു.
ഉരുക്കുനിർമ്മാണക്കമ്പനിയായിരുന്ന ബോഫോഴ്സിനെ ആയുധനിർമ്മാണമേഖലയിലേക്ക് തിരിച്ചത് ആൽഫ്രഡ് നോബൽ ആയിരുന്നു.
ഡൈനാമിറ്റിന്റെ കണ്ടുപിടിത്തം നോബലിനെ കോടീശ്വരനാക്കി.
അദ്ദേഹം തന്റെ വിൽപ്പത്രത്തിൽ പറഞ്ഞിരിക്കുന്നതു പ്രകാരം അദ്ദേഹത്തിന്റെ സമ്പാദ്യത്തിൽ നിന്നുമാണ് ഇന്ന് നോബൽ സമ്മാനങ്ങൾ നൽകപ്പെടുന്നത്.
1833 -ലെ ഒക്ടോബർ 21ന് ‌ സ്വീഡനിലെ സ്റ്റോക്ക്‌ഹോമിൽ ഇമ്മാനുവൽ നോബലിന്റേയും ആന്ദ്ര്യാറ്റ അല്ഷെലിന്റേയും മൂന്നാമത്തെ ആൺകുട്ടിയായാണ് ആൽഫ്രഡ് പിറന്നത്.
റോബർട്ട്,ലുഡ്വിഗ് എന്നിവരായിരുന്നു മൂത്ത ജ്യേഷ്ഠന്മാർ.
ആൽഫ്രഡിന്റെ അച്ഛൻ ഇമ്മാനുവേൽ ഒരു നല്ല എഞ്ജിനീയർ ആയിരുന്നു.
നൂതന മാർഗങ്ങളിലൂടെ പുതിയ പുതിയ കെട്ടിടങ്ങളും പാലങ്ങളും അദ്ദേഹം നിർമിച്ചു.
മത്രമല്ല കാലത്തിന്റെ ഗതിക്കനുസ്രുതമായി വന്മലകളും ഖനികളും പൊട്ടിച്ചെടുക്കുന്നതിന്റെ ആവശ്യകതയെകുറിച്ച്‌ അദ്ദെഹം എപ്പൊഴും ചിന്തിച്ചുകൊണ്ടിരുന്നു.
ആല്ഫ്രഡ്‌ ജനിച്ച വർഷം ഇമ്മാനുവേലിന്റെ ബിസിനസ്‌ നഷ്ടത്തിലേക്ക്‌ കൂപ്പുകുത്തി.
താമസിയാതെ തൊഴിൽ നിർത്തിവെക്കാനും അദ്ദേഹം തീരുമാനിച്ചു...
സ്വീഡനിലെ സാമ്പത്തികനില മോശമായതിനാൽ അവിടം വിട്ടുപൊകുവാനായി അദ്ദേഹം നിരന്തരം ചിന്തിച്ചു.
അങ്ങനെ കുടുംബം ബാങ്ക്‌ ജപ്തിയുടെ വക്കിൽ എത്തിയപ്പോൾ അദ്ദേഹം തൊഴിൽ തേടി റഷ്യയിലേക്ക്‌ പോയി.
ഇതേ സമയം ആൽഫ്രഡിന്റെ അമ്മ ആന്ദ്ര്യാറ്റ സ്റ്റോക്ക്‌ഹൊമിൽ ഒരു പുതിയ പലചരക്കുകട തുടങ്ങി.
ആന്ദ്ര്യാറ്റയുടെ കുടുംബം സമ്പന്നരായതിനാൽ പണം കണ്ടെത്താൻ വലിയ വിഷമം നേരിട്ടില്ല.
ആന്ദ്ര്യാറ്റയുടെ കച്ചവടം നല്ല ലാഭത്തിൽ ആയിത്തുടങ്ങി..
തൊഴിൽ തേടിപ്പോയ ഇമ്മാനുവേൽ റഷ്യയിൽ എത്തുകയും അവിടെ റഷ്യൻ പട്ടാളത്തിനാവശ്യമായ ഉപകരണങ്ങൾ നിർമ്മിക്കുന്ന ഒരു വർക്ക്ഷോപ്പ്‌ സ്ഥാപിക്കുകയും ചെയ്തു.
ഇമ്മാനുവേലിന്റെ നല്ലകാലത്തിന്റെ തുടക്കം ആയിരുന്നു അത്‌.
അങ്ങനെ ഇമ്മാനുവേലിന്റെ കുടുംബം സെന്റ്‌പീറ്റേഴ്സ്‌ ബർഗിലേക്ക്‌ താമസം മാറി.
റഷ്യയിലേക്കുള്ള മാറ്റം ആല്ഫ്രഡിന്റെ ജീവിതം മാറ്റിമറിച്ചു.
ഇമ്മാനുവേൽ മക്കൾക്ക്‌ റഷ്യയിൽ ലഭ്യമാകാവുന്ന ഏറ്റവും നല്ല വിദ്യാഭ്യാസം തന്നെ നൽകി.
ഇതിന്റെ ഫലം എന്നോണം ആൽഫ്രഡ് 17 മത്തെ വയസ്സിൽ സ്വീഡിഷ്‌, ഇംഗ്ലീഷ്‌ , ജർമ്മൻ , റഷ്യൻ , ഫ്രഞ്ച് ഭാഷകളിൽ എഴുതാനും വായിക്കാനുമുള്ള പ്രാവീണ്യം നേടി.
ആൽഫ്രഡിനെ ഒരു കെമിക്കൽ എഞ്ചിനീയർ ആക്കുകയായിരുന്നു ഇമ്മാനുവേലിന്റെ ലക്ഷ്യം.
അതുകൊണ്ടുതന്നെ ഉപരിപഠനത്തിനായി ഇമ്മാനുവേൽ, ആൽഫ്രഡി പാരീസിലേക്ക്‌ അയച്ചു.
ആൽഫ്രഡിന്റെ ജീവിതത്തിന്റെ പ്രധാന വഴിത്തിരിവായിരുന്നു അത്‌.
പാരീസിൽ പ്രശസ്ത കെമിക്കൽ എഞ്ജിനിയർ ആയ റ്റി.
ജെ. പെലൊസിന്റെ സ്വകാര്യ ലാബോറട്ടറിയിലെ ജോലി ആൽഫ്രഡിന് കെമിക്കൽ എഞ്ജീനീയറിങ്ങിന്റെ പുതിയ മാനങ്ങൾ നേടികൊടുത്തു.
പെലോസിന്റെ ലാബിൽ തന്നെ ജോലി ചെയ്തിരുന്ന അസ്കാനിയോ സൊബ്രെറൊ യുമായുള്ള സഹവാസം ഒരു പുതിയ യുഗത്തിന്റെ തുടക്കത്തിന്റെ നാന്ദിയായിരുന്നു.
ഇറ്റലിക്കാരനായിരുന്ന സൊബ്രെറൊ ആയിടക്കു നൈട്രൊഗ്ലിസറിൻ എന്ന ഉഗ്രസ്ഫോടന ദ്രാവകം കണ്ടെത്തിയ ആളായിരുന്നു.
നൈട്രൊ ഗ്ലിസറിന്റെ പരീക്ഷണങ്ങൾ വളരെ അധികം അപകടകരമായിരുന്നു.
എന്നാൽ ആൽഫ്രഡ് ഈ ദ്രാവകത്തിൽ വളരെ അധികം താൽപര്യം കണ്ടെത്തി.
കെട്ടിടനിർമ്മാണമേഖലയിൽ നൈട്രോഗ്ലിസറിൻ സുരക്ഷിതമായി ഉപയോഗിക്കുന്നതിനെകുറിച്ചായിരുന്നു അദ്ദേഹത്തിന്റെ പരീക്ഷണങ്ങളൊക്കെയും.
പാരീസിലെ കുറഞ്ഞകാലയളവിലെ പഠനത്തിനുശേഷം ആൽഫ്രഡ് റഷ്യയിലേക്കുതന്നെ തിരിച്ചു.
അവിടെ വെച്ച്‌ അച്ഛുമൊന്നിച്ച്‌ നൈട്രൊഗ്ലിസറിന്റെ പരീക്ഷണങ്ങൾ തുടർന്നുപോന്നു.
പക്ഷേ ഇമ്മാനുവേലിന്റെ നല്ല ദിനങ്ങൾക്ക്‌ വീണ്ടും മങ്ങലേറ്റുതുടങ്ങി.
ക്രിമിയൻ യുദ്ധത്തിന്റെ അവസാനം ഇമ്മാനുവേലിനു റഷ്യയിൽ നിൽക്കാൻ കഴിയാത്തത്ര നഷ്ടങ്ങൾ നേരിട്ടുതുടങ്ങി.
അതുകൊണ്ടുതന്നെ ആൽഫ്രഡിന്റെ മൂത്ത ജ്യേഷ്ഠന്മാരെ റഷ്യയിൽ തന്നെ കച്ചവടം ചെയ്യാൻ പ്രേരിപ്പിച്ച്‌ ഇമ്മാനുവേലും കുടുംബവും വീണ്ടും സ്വീഡനിലേക്കുതന്നെ തിരിച്ചു പോന്നു.
1863 -ലെ സ്വീഡനിലേക്കുള്ള തിരിച്ചുവരവിനുശേഷവും ആൽഫ്രഡ്നൈട്രോഗ്ലിസ്രിനുമായുള്ള പരീക്ഷണങ്ങൾ തുടർന്നു.
നൈട്രൊഗ്ലിസറിനെ സുരക്ഷിതമായ സ്ഫോടനവസ്തുവായി മാറ്റുവാനുള്ള ആല്ഫ്രഡിന്റെ അടങ്ങാത്ത അഭിനിവേഷം ഒരിക്കൽ ഒത്തിരി ആളുകളെ ചുട്ടുകൊല്ലുകയുണ്ടായി.
അതിലൊരാൾ ആൽഫ്രഡിന്റെ ഇളയ അനുജൻ എമിൽ ആയിരുന്നു.
അതിന്റെ പ്രത്യഘാതമായി സ്വീഡൻ ഗവർമെണ്ട്‌ അദ്ദേഹത്തിന്റെ പരീക്ഷണങ്ങൾ സ്റ്റോക്ക്‌ഹോം നഗരത്തിന്റെ പുറത്തുമാത്രമാക്കി വിലക്കേർപ്പെടുത്തി.
ഇളയ അനുജന്റെ ദാരുണമരണവും സർക്കാർ വിലക്കുകളും ആൽഫ്രഡിനെ മാനസികമായി തളർത്തിയെങ്കിലും പരീക്ഷണങ്ങളുമായി മുന്നോട്ട്‌ പോകാൻ തന്നെ അദ്ദേഹം തീരുമാനിച്ചു.
1866 -ൽ, ശുദ്ധമായ മണൽ ചേർത്ത് നൈട്രോഗ്ലിസറിനെ ഖരാവസ്ഥയിൽ സൂക്ഷിച്ചാൽ വളരെ സുരക്ഷിതമായി കൈകാര്യം ചെയ്യാമെന്ന് അദ്ദേഹം കണ്ടെത്തി.
ആൽഫ്രഡിന്റെ സ്വപനസാക്ഷാത്കാരത്തിന്റെ നാളുകളായിരുന്നത്‌.
അങ്ങനെ ഡൈനാമിറ്റ്‌ എന്ന പേരിൽ പുതിയ കണ്ടുപിടിത്തത്തിന്‌  അദ്ദേഹം പേറ്റന്റ്‌ നേടി.
ഡൈനാമിറ്റിന്റെ കണ്ടെത്തൽ ആൽഫ്രഡിന്റെ ജീവിതം മുഴുവൻ മാറ്റിമറിച്ചു.
നിർമ്മാണമേഖലയിലും ഖനികളിലും ഡൈനാമിറ്റ്‌ അവിഭാജ്യഘടകമായി മാറി.
വലിയ കരിങ്കൽമടകളും ഖനികളും നിഷ്പ്രയാസം സുരക്ഷിതമായി പൊട്ടിത്തെറിപ്പിക്കാൻ ഡൈനാമിറ്റ് ഉപയോഗിച്ച് സാധിച്ചു.
നൈട്രൊഗ്ലിസറിൻ സ്ഫോടനവസ്തുകൾക്ക്‌ രാജ്യാന്തരതലത്തിൽ തന്നെ ആവശ്യക്കാർ സൃഷ്ഠിക്കപ്പെട്ടു.
ഏകദേശം 20 രാഷ്‌ട്രങ്ങളിലായി 90-ൽ പരം ഫാക്ടറികൾ സ്ഥാപിക്കപ്പെട്ടു.
ദാരിദ്ര്യത്തിൽ കഴിഞ്ഞിരുന്ന നോബൽ കുടുംബം സമ്പന്നതയുടെ ഉത്തുംഗപഥത്തിൽ എത്തി.
ആൽഫ്രഡ് അങ്ങനെ ലോകത്തിലെ ഏറ്റവും വലിയ കോടീശ്വരന്മാരിലൊരാളായി മാറി.
പരീക്ഷണങ്ങളുടേയും, വേദനയുടെയും, വിജയത്തിനായുള്ള അടങ്ങാത്ത ദാഹത്തിന്റെയും ജീവിച്ചിരുന്ന ഇതിഹാസമായിരുന്നു ആൽഫ്രഡ് നോബൽ.
പക്ഷെ സന്തോഷനാളുകൾ അധികം നീണ്ടുനിന്നില്ല.
തന്റെ മഹത്തായകണ്ടുപിടിത്തം സൈനിക മേഖലയിലും, രാഷട്രാന്തര കുടിപ്പകയിലും ഉപയോഗിക്കപ്പെട്ട്‌ മനുഷ്യശരീരം ചിതറിപോകുന്ന ദാരുണചിത്രങ്ങൾ കണ്ട്‌ അദ്ദേഹത്തിന്റെ മനസ്സ്‌ വേദനിച്ചു.
തന്റെ കണ്ടുപിടിത്തം ഒരു ജനതയുടെ നാശം സൃഷ്ടിക്കുന്നതുകണ്ട്‌ അദ്ദേഹം അവസാനകാലങ്ങളിൽ ഋഷി തുല്യമായ ജീവിതം നയിച്ചു.
ആൽഫ്രഡിന്റെ സ്വകാര്യ സെക്രട്ടറിയായിവന്ന ആസ്ത്രിയൻ വനിത വെർത്ത വോൺ സ്റ്റനർ അദ്ദേഹത്തിന്റെ ജീവിത സായാഹനത്തിൽ ഒട്ടേറെ പരിവർത്തനങ്ങൾ വരുത്തി.
കുറഞ്ഞ കാലയളവുമാത്രം ജോലി ചെയ്തിരുന്നുള്ളൂയെങ്കിലും പിന്നിടവർ എഴുത്തുകുത്തുകളിലൂടെ ആശയങ്ങൾ കൈമാറി.
സമാധാനത്തിന്റെ ആവശ്യകതയിലൂന്നുന്നതായിരുന്നു ഒട്ടുമിക്ക എഴുത്തുകളും.
അങ്ങനെ ഒരു യുഗത്തിന്റെ പര്യവസാനമായി ആ വിശ്വമഹാപ്രതിഭ 1896 - ഡിസംബർ 10 -ന്‌ ഇറ്റലിയിൽ വെച്ച്‌ ഈ ലോകത്തോട്‌ വിടപറഞ്ഞു.
തന്റെ വിൽപത്രത്തിൽ ആല്ഫ്രഡ്‌ ഇപ്രകാരം എഴുതിവെേച്ചിരുന്നു.
" എന്റെ മുഴുവൻ സമ്പാദ്യവും ഞാൻ ഫിസിക്സ്‌, കെമിസ്ട്രി,ഫിസിയോളജി അല്ലെങ്കിൽ മെഡിക്കൽ,ഭാഷ, സമാധാനം എന്നീ മേഖലയിലെ നിസ്തുല സേവനങ്ങൾ നടത്തുന്നവർക്കിടയിൽ സമ്മാനമായി നൽകാൻ ആഗ്രഹിക്കുന്നു. "
അദ്ദേഹത്തിന്റെ ഈ അഞ്ച്‌ പുരസ്കാരങ്ങൾ പിന്നീട്‌ നോബൽ സമ്മാനം എന്ന പേരിൽ നൽകപ്പെട്ടുകൊണ്ടിരിക്കുന്നു.
പിന്നീട്‌ 1969 -ൽ ബാങ്ക്‌ ഓഫ്‌ സ്വീഡൻ മഹാനായ നോബലിന്റെ സ്മരണാർത്ഥം സാമ്പത്തിക മേഖലയിൽ കൂടി പുരസ്കാരം ഏർപ്പെടുത്തി.
അദ്ദേഹത്തിന്റെ മരണപത്രത്തിന്റെ സാക്ഷാത്കാരമായി ആദ്യത്തെ നോബൽ സമ്മാനം 1901 -ൽ പ്രഖാപിച്ചു.
സമാധാനത്തിനൊഴികെയുള്ള മറ്റല്ലാപുരസ്കാരങ്ങളും സ്വീഡനിലെ സ്റ്റൊക്ക്‌ഹൊമിൽ വെച്ചു നൽകപ്പെട്ടു.
സമാധാനത്തിനുള്ള പുരസ്കാരം നോർവെയിലെ ഓസ്ലൊയിൽ വെച്ചാണ്‌ നൽകിയത്‌.
എൽസി ജിയോർജി
ഒരു അമേരിക്കൻ ഫിസിഷ്യൻ ആയിരുന്നു എൽസി എ. ജിയോർജി (സി. 1911 - ജൂൺ 19, 1998).
ലോസ് ഏഞ്ചൽസിലെ സെഡാർസ്-സിനായ് മെഡിക്കൽ സെന്ററിലേക്ക് മാറുന്നതിന് മുമ്പ് ന്യൂയോർക്ക് സിറ്റിയിലെ ബെല്ലീവ് ഹോസ്പിറ്റലിൽ അവർ ജോലി ചെയ്തു.
ഇറ്റാലിയൻ കുടിയേറ്റ മാതാപിതാക്കളുടെ മകളായി ന്യൂയോർക്ക് സിറ്റിയിലെ ബ്രോങ്ക്‌സിൽ എൽസി ജനിച്ചു; അവൾ പത്തു സഹോദരങ്ങളിൽ ഇളയവളായിരുന്നു.
സ്കോളർഷിപ്പിൽ ഹണ്ടർ കോളേജിൽ ചേർന്ന ശേഷം, കൊളംബിയ യൂണിവേഴ്സിറ്റി കോളേജ് ഓഫ് ഫിസിഷ്യൻസ് ആൻഡ് സർജൻസിൽ ചേരാനുള്ള ട്യൂഷൻ ഫീസ് താങ്ങുന്നതിനായി അവൾ പന്ത്രണ്ട് വർഷം ഒരു ട്രക്കിംഗ് കമ്പനിയിൽ ജോലി ചെയ്തു.
അവൾ 1949 ൽ കൊളംബിയയിൽ നിന്ന് ബിരുദം നേടി.
എൽസി ബെല്ലെവ്യൂ ഹോസ്പിറ്റലിൽ തന്റെ കരിയർ ആരംഭിച്ചു, അവിടെ പത്ത് വർഷം ഒരു ഇന്റേണിൽ നിന്ന് ക്ലിനിക്കുകളുടെ ചീഫ് ആയി ഉയർന്നു, മാൻഹട്ടനിൽ ഒരു സ്വകാര്യ പ്രാക്ടീസ് നടത്തുകയും ഈസ്റ്റ് ഹാർലെമിലെ ഒരു ക്ലിനിക്കിൽ ജോലി ചെയ്യുകയും ചെയ്തു.
സെഡാർസ്-സിനായ് മെഡിക്കൽ സെന്ററിലെ സൈക്യാട്രി റെസിഡൻസിക്കായി 1961-ൽ ലോസ് ഏഞ്ചൽസിലേക്ക് അവൾ താമസം മാറി, സെന്ററിന്റെ ക്ലിനിക്ക് നടത്തുകയും ഒരു ഹോം-കെയർ പ്രോഗ്രാം സ്ഥാപിക്കുകയും ചെയ്തു.
1967-ൽ, വാട്ട്‌സിന്റെ താഴ്ന്ന വരുമാനക്കാരായ ആ പ്രദേശത്ത്, ഓഫീസ് ഓഫ് ഇക്കണോമിക് ഓപ്പർച്യുനിറ്റിയുടെ ധനസഹായത്തോടെ, വാട്ട്‌സ് ഹെൽത്ത് സെന്റർ എന്ന സൗജന്യ ക്ലിനിക്ക് സ്ഥാപിച്ചു.
ബെവർലി ഹിൽസിൽ നിരവധി സെലിബ്രിറ്റികൾ ഉൾപ്പെടെയുള്ള സമ്പന്നരായ ഉപഭോക്താക്കളെ സേവിക്കുന്ന ഒരു സ്വകാര്യ പ്രാക്ടീസും നടത്തി.
1991-ൽ ദ ഡോക്ടർ എന്ന സിനിമയിലും ഡയഗ്നോസിസ്: മർഡർ എന്ന ടെലിവിഷൻ പരമ്പരയിലും അവർ മെഡിക്കൽ അഡൈ്വസറായിരുന്നു.
എൽസി വിവാഹം കഴിച്ചിട്ടില്ല; അവൾ ഒരിക്കൽ ഒരു പത്രപ്രവർത്തകനോട് പറഞ്ഞു, "ഞാൻ ഇറ്റാലിയൻ ആണ്, അതിനാൽ വീട്ടിൽ അടങ്ങിക്കൂടുന്ന ഭാര്യയും ധാരാളം കുഞ്ഞുങ്ങളെയും നോക്കുന്ന ഒരു സ്ത്രീയെ ആണ്  ഇറ്റാലിയൻ പുരുഷന്മാർ നോക്കുന്നത് എന്റെ കണ്ണുകളിൽ വീട്ടിൽ അടങ്ങി ക്കൂടുന്ന ഒരു വ്യക്തിയുടെ എന്തെങ്കിലും അടയാളം നിങ്ങൾ കാണുന്നുണ്ടോ?" 1998-ൽ ലോസ് ഏഞ്ചൽസിൽ ഹൃദയാഘാതത്തെ തുടർന്ന് അവൾ മരിച്ചു.
ഇരിട്ടി ഇംഗ്ലീഷ് വിലാസം https://ml.wikipedia.org/wiki/Iritty
കണ്ണൂർ ജില്ലയിലെ മലയോരമേഖലയിലുള്ള ഒരു  ഒരു മുനിസിപ്പാലിറ്റിയാണ് ഇരിട്ടി .
തലശ്ശേരി - വീരാജ്പേട്ട അന്തർ സംസ്ഥാനപാത (SH-30), ഇരിട്ടി- തളിപ്പറമ്പ് സംസ്ഥാനപാത (SH-36) എന്നിവ  ഇരിട്ടിയിലൂടെ   കടന്നുപോകുന്നു.
പായം , കീഴൂർ , ആറളം , അയ്യൻകുന്ന് , ഉളിക്കൽ , പടിയൂർ എന്നീ പഞ്ചായത്തുകളെ ഉൾപ്പെടുത്തി 2014-ൽ കണ്ണൂർ ജില്ലയിലെ  നാലാമത്തെ താലൂക്ക് ആയി ഇരിട്ടി താലുക്ക് രൂപികരിച്ചു.
സമീപ സ്ഥലങ്ങളിലെ കർഷകരുടെ പ്രധാന വിപണന കേന്ദ്രമാണ്‌ ഈ പട്ടണം.
2015ൽ ഇരിട്ടിയെ മുനിസിപ്പാലിറ്റി ആയി ഉയർത്തി.
കണ്ണൂരിൽ നിന്നും തലശ്ശേരിയിൽ നിന്നും തളിപ്പറമ്പിൽ നിന്നും ഏകദേശം ഒരേ ദൂരമാണ് ഇരിട്ടിയിലേക്കുള്ളത്.
ഇവിടെ നിന്നും എത്തിച്ചേരാവുന്ന മറ്റ് പ്രധാന സ്ഥലങ്ങൾ പേരാവൂർ , കൂട്ടുപുഴ , വള്ളിത്തോട്‌ , കിളിയന്ത്ര, പേരട്ട, ഉളിക്കൽ , വട്ടിയാംതോട്‌ , മാട്ടറ , മണിക്കടവ് ,നുച്യാട്, മണിപ്പാറ,കാഞ്ഞിരക്കൊല്ലി, പയ്യാവൂർ , പടിയൂർ , ബ്ലാത്തൂർ , ഇരിക്കൂർ , ശ്രീകണ്ഠപുരം , എടൂർ , മാടത്തിൽ, കരിക്കോട്ടക്കരി ,വെളിമാനം, കീഴ്പ്പള്ളി , എടപ്പുഴ, അങ്ങാടിക്കടവ് , വാണിയപ്പാറ കാക്കയങ്ങാട് എന്നിവയാണ്.
കണ്ണൂർ നഗരത്തിൽ നിന്ന് 42 കിലോമീറ്ററും തലശ്ശേരിയിൽ നിന്ന് 39 കിലോമീറ്ററും (വഴി ഉരുവച്ചാൽ, ശിവപുരം) തളിപ്പറമ്പിൽ നിന്ന് 45 കിലോമീറ്ററും (വഴി ഇരിക്കൂർ, മയ്യിൽ) ആണ് ഇരിട്ടിയിലേക്കുള്ള ദൂരം.
ഏറ്റവും  അടുത്തുള്ള വിമാനത്താവളം കണ്ണൂരും മംഗലാപുരവും ആണ്.
കണ്ണൂർ അന്താരാഷ്ട്ര  വിമാനത്താവളത്തിൽ നിന്നും 18KM മാത്രമാണ് ഇരിട്ടിയിലേക്കുള്ള ദൂരം.
ജില്ലയിലെ ഏറ്റവും പ്രധാനപ്പെട്ട പാതകളിൽ ഒന്നായ തലശ്ശേരി - ഇരിട്ടി - വീരാജ്പേട്ട പാത ഇരിട്ടിയിലൂടെ കടന്നു പോകുന്നു .
ഇരിട്ടിയുമായി ഏറ്റവും അടുത്ത് നിൽക്കുന്ന സ്ഥലമാണ്‌ കീഴൂർ ഇവിടെ നിന്ന് 2 കിലോ മിറ്റർ ദുരം മാത്രമേ ഇരിട്ടിയിലേക്ക്‌ ഉള്ളു.
ഇരിട്ടിയിൽ നിന്നും എറണാകുളം , കോട്ടയം , കോഴിക്കോട് , കണ്ണൂർ , തളിപ്പറമ്പ , പയ്യന്നൂർ , കാസർഗോഡ്‌ , കാഞ്ഞങ്ങാട് , ചെറുപുഴ , വയനാട്‌ , ബാംഗ്ലൂർ , മംഗലാപുരം , തലശേരി , വീരാജ്പേട്ട , മൈസൂർ എന്നീ സ്ഥലങ്ങളിലേക്ക് ബസ്‌ സർവിസുകൾ ഉണ്ട്.
പ്രൈവറ്റ് സർവിസും കെ.എസ്.ആർ.ടി.സി സർവിസുകളും ദിവസവും ഇരിട്ടിയിൽ നിന്ന് ഉണ്ട്.
ഇരിട്ടിയിൽ നിന്നുള്ള ബസുകളുടെ വിവരങ്ങൾക്ക് ബസ് ഇരിട്ടി ഫേസ്ബുക് പേജ് സന്ദർശിക്കാവുന്നതാണ് ഇരിട്ടി പുഴ
ഇരിട്ടി എന്ന് പേര് വരാനുള്ള കാരണം ബാരാപുഴയും , ബാവലി പുഴയുമാണ് .
ഈ പ്രധാനപ്പെട്ട രണ്ടു പുഴകളും കുടിച്ചേരുന്ന സ്ഥലമായത് കൊണ്ട് നാട്ടുകാർ ഈ പുഴയെ ഇരട്ടപ്പുഴ എന്ന് വിളിച്ചു തുടങ്ങി.
അങ്ങനെ ഇരട്ടപ്പുഴ ഒഴുകുന്ന സ്ഥലം പിന്നിട് ഇരിട്ടി എന്ന് ആയി.
ഈ പേരിന് പിന്നിൽ വേറെയും ചില നാട്ടറിവുകൾ ഉണ്ട്.
ആറളം പുഴ, വെനി പുഴ എന്നിവ ഇരിട്ടിയിൽ കൂടി ഒഴുകുന്ന പുഴകളാണ്.
പച്ചപ്പ്‌ പുതച്ച ഈ മലയോര മേഖലയുടെ സിരാകേന്ദ്രത്തെ ഹരിതനഗരം എന്നാണ് വിളിക്കുന്നത്‌.
ഇരിട്ടി പാലത്തിന്റെ മറ്റൊരു ദൃശ്യം കാലാവസ്ഥ
പൊതുവെ വേനൽ കാലത്ത് നല്ല ചുടും മഴ കാലത്ത് നല്ല മഴയും ലഭിക്കാറുണ്ട്.
കുന്നും മലകളും വനവും കുടുതൽ ഉള്ളത് കൊണ്ട് ഇവിടെ ജൂണിൽ കാലവർഷം ആരംഭിച്ചു മൺസൂൺ തീരുന്നത് വരെ നല്ല മഴ ലഭിക്കാറ്‌ ഉണ്ടെങ്കിലും വേനൽക്കാലത്ത് കടുത്ത വരൾച്ചയും ഉണ്ടാകാറുണ്ട്.
Iritty, Kerala പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം ശരാശരി കൂടിയ °C (°F) 31.6 (88.9) 32.5 (90.5) 33.6 (92.5) 33.9 (93) 33.2 (91.8) 29.9 (85.8) 28.6 (83.5) 29.0 (84.2) 29.7 (85.5) 30.5 (86.9) 31.0 (87.8) 31.2 (88.2) 31.23 (88.22) ശരാശരി താഴ്ന്ന °C (°F) 21.4 (70.5) 22.6 (72.7) 24.3 (75.7) 25.7 (78.3) 25.6 (78.1) 23.9 (75) 23.4 (74.1) 23.5 (74.3) 23.5 (74.3) 23.6 (74.5) 22.9 (73.2) 21.5 (70.7) 23.49 (74.28) മഴ/മഞ്ഞ് mm (inches) 3 (0.12) 4 (0.16) 12 (0.47) 85 (3.35) 283 (11.14) 867 (34.13) 1,332 (52.44) 711 (27.99) 329 (12.95) 279 (10.98) 106 (4.17) 23 (0.91) 4,034 (158.81) ഉറവിടം: Climate-Data.org വാണിജ്യം
റബ്ബർ , കുരുമുളക് , തെങ്ങ് തുടങ്ങിയവയാണ് മലയോര മേഖലയിലെ പ്രധാന കൃഷികൾ.
ഈ കൃഷികളുടെ സാധ്യത മനസ്സിലാക്കി കൊണ്ട് ഏറ്റവും കുടുതൽ മലഞ്ചരക്ക് വ്യാപാര സ്ഥാപനങ്ങൾ ഉള്ളത് ഇരിട്ടിയിൽ ആണ്.
കർഷകർ ഇതൊക്കെ വിറ്റഴിക്കുന്നത് ഇവിടെയാണ്.
കർഷകർക്ക് തങ്ങളുടെ കാർഷിക ഉൽപന്നങ്ങൾക്ക് ന്യായമായ വിലയും ലഭിക്കുന്നുണ്ട്.
കെ.കെ.ടൂറിസ്റ്റ് ഹോം, സുര്യ ടൂറിസ്റ്റ് ഹോം, ഫാൽകൻ പ്ലാസ, ഇയോട്ട് ഫാമിലി റസ്റ്റോറെന്റ്, ഇന്ത്യൻ കോഫീ ഹൗസ് എന്നിവയാണ് ഇരിട്ടിയിലെ പ്രധാനപ്പെട്ട ഹോട്ടൽ സ്ഥാപനങ്ങൾ.
1933 ൽ ബ്രിട്ടീഷുകാർ ഇരിട്ടിപ്പുഴക്ക് ( വളപട്ടണം പുഴ ) കുറുകെ നിർമ്മിച്ച ഉരുക്കുപാലം ബ്രിട്ടീഷുകാരുണ്ടാക്കിയ  HQ പാലം ഇരിട്ടി നഗരം ഒരു ആകാശ കാഴ്ച്ച പ്രാഥമിക വിദ്യാഭ്യാസസ്ഥാപനങ്ങൾ സേക്രട്ട് ഹാർട്ട്‌ ഹയർസെക്കന്ററി സ്കൂൾ, അങ്ങാടിക്കടവ് ഇരിട്ടി ഹയർസെക്കന്ററി സ്കൂൾ കീഴൂർ വാഴുന്നവേഴ്സ് യു പി സ്കൂൾ എടൂർ ഹയർസെക്കന്ററി സ്കൂൾ ഗവണ്മെന്റ് ഹയർ സെക്കണ്ടറി സ്‌കൂൾ ചാവശ്ശേരി സെൻ്റ് സെബാസ്റ്റ്യൻസ് ഹയർ സെക്കൻഡറി സ്കൂൾ വെളിമാനം പ്രൊഫഷണൽ വിദ്യാഭ്യാസസ്ഥാപനങ്ങൾ ഡോൺ ബോസ്കോ കോളേജ്,അങ്ങാടിക്കടവ് ഇരിട്ടി എം ജി  കോളേജ് പ്രമുഖ വ്യക്തികൾ ജിമ്മി ജോർജ്ജ് - ഇന്ത്യൻ വോളിബോൾ ഇതിഹാസം ടിന്റു ലൂക്ക - ഇന്ത്യൻ അത്‌ലറ്റ് നിവേദ തോമസ് - സിനിമ നടി അവലംബം ↑ http://www.thehindu.com/todays-paper/tp-national/tp-kerala/iritty-taluk-inauguration/article5663181.ece ↑ ↑ ↑ "CLIMATE: IRITTY",
  Climate-Data.org.
പുറം കണ്ണികൾ Website of Iritty ഇരിട്ടി ഫേസ്‌ബുക്കിൽ ഇരിട്ടി ഫേസ്‌ബുക്കിൽ
https://www.facebook.com/IrittyVisheshangal/ https://www.facebook.com/groups/irittykoottam/
ഗാസാ നഗരം
പലസ്തീനിലെ ഏറ്റവും ജനസംഖ്യയുള്ള നഗരമാണ് ഗാസാ.
പതിനാല് മീറ്റർ ഉയരമുള്ള ഒരു ചെറിയ കുന്നിലാണ് ഈ നഗരം സ്ഥിതി ചെയ്യുന്നത്.
ചരിത്രം വർഷം ജനസംഖ്യ 1596 6,000 1882 16,000 1897 36,000 1914 42,000 1922 17,480 1931 17,046 1945 32,250 1982 100,272 1997 306,113 2007 469,687 2012 515,556
പതിനഞ്ചാം നൂറ്റാണ്ടിൽ ജനവാസം ആരംഭിച്ചു.
ഈജിപ്ഷ്യൻ , റോമൻ , ബൈസന്റൈൻ സാമ്രാജ്യങ്ങളുടെ കീഴിൽ ഒരു പ്രധാന തുറമുഖ നഗരമായി വളർന്നു.
635-ൽ ഖലീഫയുടെ അധികാരത്തിൽ വരുകയും ഒരു പ്രമുഖ നിയമപഠന കേന്ദ്രമാവുകയും ചെയ്തു.
എന്നാൽ പതിനൊന്നാം നൂറ്റാണ്ടിൽ കുരിശുയുദ്ധക്കാർ ഗാസയിൽ കുറച്ച് അവശിഷ്ടങ്ങൾ മാത്രമാണ് കണ്ടത്.
അവർ നിർമ്മിച്ച കോട്ട 1187-ൽ സലാദിൻ പിടിച്ചെടുത്തു.
മംഗോൽ ആക്രമണങ്ങളും വെള്ളപ്പൊക്കങ്ങളും കൃഷിനാശവും കാരണം പതിനാറാം നൂറ്റാണ്ടായപ്പോഴേക്കും ഒരു ഗ്രാമമായി ഒതുങ്ങിയിരുന്നു.
തുടർന്ന് ഒട്ടോമൻ ഭരണകാലത്ത് റിദ്വാൻ രാജവംശത്തിന്റെ ഭരണത്തിൽ ഗാസാ നഗരം വളരുകയും 1893-ഇൽ മുനിസിപ്പാലിറ്റിയാവുകയും ചെയ്തു.
ഒന്നാം ലോകമഹായുദ്ധത്തിനുശേഷം ഗാസാ നഗരം ബ്രിട്ടിഷ് നിയന്ത്രണത്തിൽ വന്നു.
1948-ൽ ഈജിപ്ത് ഗാസാ പിടിച്ചെടുക്കുകയും വികസനപ്രവർത്തനങ്ങൾ നടത്തുകയും ചെയ്തു.
1967-ൽ ആറു ദിവസത്തെ യുദ്ധത്തിൽ ഇസ്രായേൽ ഈ നഗരം കൈവശപ്പെടുത്തി.
1993-ഇൽ പലസ്തീന്റെ ഭാഗമായി.
എന്നാൽ 2006-നു ശേഷം ഹമാസ് എന്ന സംഘടനയുടെ നിയന്ത്രണത്തിലാണ് ഗാസാ നഗരം.
അയൽരാജ്യങ്ങളായ ഈജിപ്തും ഇസ്രായേലും ഗാസയിൽ ഉപരോധം പ്രഖ്യാപിച്ചിട്ടുണ്ട്.
ഗാസയിലെ ഭൂരിപക്ഷം ജനങ്ങളും സുന്നി മുസ്ലിങ്ങളാണ്.
ഒരു ഗ്രീക്ക് ഓർത്തഡോക്സ് ന്യൂനപക്ഷവുമുണ്ട്.
വർഷം മുപ്പത്തി ഒൻപത് സെന്റീമീറ്റർ മഴ ലഭിക്കുന്നു.
ഉയർന്ന താപനില മുപ്പത്തി മൂനും (ജൂലൈ / ആഗസ്റ്റ്) താഴ്ന്ന താപനില ഒൻപതുമാണ് (ജനുവരി).
നവംബർ - മാർച്ച് സമയത്താണ് മഴ പെയ്യുന്നത്.
ചെറുകിട വ്യവസായവും കൃഷിയുമാണ് പ്രധാന തൊഴിലുകൾ.
പൂക്കൾ, ഒലിവുകൾ, ഈന്തപ്പഴം, ഓറഞ്ച്, സ്റ്റ്രാബെറി എന്നിവയാണ് പ്രധാന കൃഷിയിനങ്ങൾ.
തുണിത്തരങ്ങൾ, പായകൾ, ചൂരൽക്കസേരകൾ, ഓടുകൾ, മൺ / ചെമ്പ് പാത്രങ്ങൾ, എന്നിവ നിർമ്മിക്കുന്നു ഇസ്രായേലിന്റെ ഉപരോധം കാരണം സാമ്പത്തിക പ്രശ്നങ്ങൾ നേരിടുന്നു.
2009-ഇൽ തൊഴിലില്ലായ്മ നാൽപ്പത് ശതമാനം ആയിരുന്നു.
2012-ൽ ഇത് ഇരുപത്തിയഞ്ച് ശതമാനം ആയി കുറഞ്ഞു.
ഒരു പുരാവസ്തു മ്യൂസിയവും, നാടകശാലയും, നാല് സർവ്വകലാശാലകളും , പതിനായിരത്തോളം പുസ്തകങ്ങളുള്ള ഒരു പൊതു ഗ്രന്ഥശാലയും , 210 വിദ്യാലയങ്ങളും ഗാസയിലുണ്ട്.
ഇസ്ലാമിക്ക്, അൽ അഷർ, അൽ കുദ്സ്, അൽ അക്സാ, എന്നിവയാണ് സർവ്വകലാശാലകൾ.
1978-ൽ ആരംഭിച്ച ഇസ്ലാമിക്ക് സർവ്വകലാശാലയിൽ 20,639 വിദ്യാർഥികളുണ്ട്.
151 വിദ്യാലയങ്ങൾ സർക്കാരിന്റെയും നാൽപ്പത്തി ആറെണ്ണം യൂ. എന്നിന്റെയും ആണ്.
ഒന്നര ലക്ഷം വിദ്യാർഥികളും  ആറായിരത്തോളം അദ്ധ്യാപകരുമുണ്ട്.
പതിമൂന്നാം നൂറ്റാണ്ടിൽ പണിത വലിയ പള്ളിയിൽ (Great Mosque of Gaza) ഇരുപതിനായിരം കൈയെഴുത്ത്പ പുസ്തകങ്ങളുണ്ട്.
പലസ്തീൻ ഫുട്ബോൾ ടീമിന്റെ ഗ്രൗണ്ടായ പലസ്തീൻ സ്റ്റേഡിയവും ഗാസയിലാണ്.
അൽ ശിഫാ, നാസർ, അൽ കുദ്സ്, അൽ ദുറാഹ്, അഹ്ലി അരബ് എന്നിവയാണ് പ്രധാന ആശുപതികൾ.
ജല / വൈദ്യുതി ലഭ്യത കുറവാണ്.
കിണറുകളാണ് ഏക ജലസ്രോതസ്സ്.
വാദി ഘാസ്സാ നദി വേനലിൽ വറ്റും.
2002-ൽ ഒരു വൈദ്യുതിനിലയം നിർമ്മിച്ചുവെങ്കിലും 2006-ൽ ഇസ്രായേൽ സേന ഇത് നശിപ്പിച്ചു.
2007-ൽ പുനർ നിർമിച്ചു.
ബസ്സും ടാക്സികളുമാണ് പ്രധാന ഗതാഗത മാർഗ്ഗം.
1998-ൽ ഗാസയ്ക്ക്നാൽപ്പത് കിലോമീറ്റർ തെക്കായി നിർമ്മിച്ച യാസർ അറഫത് വിമാനത്താവളം 2002-ൽ തകർക്കപ്പെട്ടു.
ബെൻ ഗൂറിയൺ വിമാനത്താവളം എഴുപത്തിയഞ്ച് കിലോമീറ്റർ ദൂരെയാണ്.
മാപ്പിളപ്പാട്ട് ഇംഗ്ലീഷ് വിലാസം https://ml.wikipedia.org/wiki/Mappila_Songs This article does not cite any sources .
Find sources: "മാപ്പിളപ്പാട്ട്" – news · newspapers · books · scholar · JSTOR ( Learn how and when to remove this message )
കേരളത്തിലെ മുസ്‌ലിംകൾക്ക് ഇടയിൽ രൂപം കൊള്ളുകയും പ്രചാരത്തിലിരിക്കുകയും ചെയ്യുന്ന സംഗീതശാഖയാണു് മാപ്പിളപ്പാട്ട് എന്നറിയപ്പെടുന്നത്.
മാപ്പിള എന്ന വിശേഷണപദം ഈ സംഗീതശാഖയുടെ സാമുദായികസ്വഭാവം സൂചിപ്പിക്കുന്നു.
മാപ്പിളപ്പാട്ട് അറബി മലയാളത്തിലെ സാഹിത്യമായാണ് രൂപം കൊണ്ടത്.
കേരള മാപ്പിള കലാ അക്കാദമിയുടെ നിർവചനം ഇങ്ങനെ കാണാം , അറബിച്ചുവയുള്ള മലയാളം ഭാഷയിൽ എഴുതപ്പെട്ട (പ്രാദേശിക മാപ്പിള ശൈലിയിൽ) മുസ്‌ലിം ഗാനശാഖയാണ് മാപ്പിളപ്പാട്ട്.
ജനകീയവും സംഗീതാത്മകവുമാണ് അതിന്റെ പ്രത്യേകതകൾ.
സംഗീതത്തിനു മുൻതൂക്കമുള്ളത്കൊണ്ട് തന്നെ ഗാനമാധുരിക്ക് പ്രാധാന്യം കല്പിക്കുന്നു.
മലയാളത്തിൽ നിലവിലിരിക്കുന്ന ഗാനവൃത്തങ്ങൾക്ക്പുറമേ സംസ്കൃത വൃത്തങ്ങളിൽ ചിലരൂപമാറ്റം വരുത്തിയും പാട്ടുകൾ രചിക്കുകയുണ്ടായി.
മാപ്പിളപ്പാട്ടിൻറെ ഈണത്തിന്റെ താളക്രമത്തിന് 'ഇശൽ' എന്നാണ് പറയുന്നത്.
തൊങ്കൽ, ആദിഅനം, പുകയിനാൽ, കൊമ്പ്, കപ്പപ്പാട്ട്, ഒപ്പനചായൽ, ഒപ്പനമുറുക്കം, വിരുത്തം,തുടങ്ങി ഒട്ടേറെ ഇശലുകൾ ഉണ്ട്.
ദ്രാവിഡ രീതിയുടെ അടിത്തറയിൽ നിന്നാണ് ഇശലുകൾ രൂപപ്പെടുത്തിയിക്കുന്നത്.
കമ്പി, കഴുത്ത്, വാൽകമ്പി, വാലുമ്മൽക്കമ്പി, എന്നിങ്ങനെയുള്ള പ്രാസവ്യവസ്ഥ കൂടി മാപ്പിളപ്പാട്ടിനുണ്ട്, ഇതിൻറെയും അടിസ്ഥാനം ദ്രാവിഡപാരമ്പര്യം തന്നെയാണ്.
കമ്പി-പാട്ടിലെ 'മോന' അഥവാ ആദ്യാക്ഷരപ്രാസവും കഴുത്ത്-നാലടിയിലും രണ്ടാമത്തെ അക്ഷരം സമാനമാവുക എന്നത് പാട്ടിലെ 'എതുക' (ദ്വിതിയാക്ഷര പ്രാസത്തിനുതുല്യം)യ്ക്ക് തുല്യവുമാണ്.
വാൽകമ്പി അന്ത്യാക്ഷരപ്രാസവും, വാലുമ്മൽകമ്പി അന്താദിപ്രാസവുമാണ്.
ഭാഷയിലെ പാട്ടു പാരമ്പര്യം മാപ്പിളപ്പാട്ടിൻറെ പാരമ്പര്യവുമായി ഇഴചേരുന്നതിൻറെ ദൃഷ്ടാന്തങ്ങളാണിവയൊക്കെ.
മാലപ്പാട്ടുകൾ, പടപ്പാട്ടുകൾ, പ്രണയകാവ്യങ്ങൾ, കത്തുപാട്ടുകൾ, ഒപ്പനപ്പാട്ടുകൾ, കിസ്സപ്പാട്ടുകൾ, കെസ്സുപ്പാട്ടുകൾ, കല്യാണപ്പാട്ടുകൾ തുടങ്ങി ഒട്ടേറെ പാട്ടുകൾ മാപ്പിളപ്പാട്ടു സാഹിത്യത്തിൽ ഉണ്ട്.
മാലപ്പാട്ടുകളിൽ ആദ്യത്തേത്, കൊല്ലവർഷം 752-ൽ കൊഴിക്കോട്ടുകാരനായ ഖാസിമുഹമ്മദ്‌ രചിച്ച 'മുഹയിദ്ധീൻമാല'യാണ്.
ഖാസി മുഹമ്മദ് , മോയിൻ കുട്ടി വൈദ്യർ , കുഞ്ഞായിൻ മുസ്ല്യാർ , ഇച്ച മസ്താൻ തുടങ്ങിയ  പൌരാണിക കവികളുടേതടക്കം ഖണ്ഡകാവ്യങ്ങളും  ഗീതങ്ങളും മാപ്പിളപ്പാട്ടായി പ്രചാരത്തിലുണ്ടു്.
കവിയേക്കാൾ പാടുന്നവർക്ക് പ്രാധാന്യം നൽകപ്പെട്ടതിനാലായിരിക്കണം പല മാപ്പിള കൃതികളും അജ്ഞാത കർതൃകങ്ങളായത് .
സമകാലീന മാപ്പിളപ്പാട്ടുകളിൽ അറബി-മലയാളത്തിന്റെ സ്വാധീനവും തുലോം കുറവാണ്.
കെ.ടി. മുഹമ്മദ് , എം.എൻ.കാരശ്ശേരി , പി.റ്റി.
അബ്ദുൽ റഹ്‌മാൻ , എ.വി.മുഹമ്മദ് , ചാന്ദ് പാഷ , നാസിർ മണ്ണാർമല (കെ.എസമദ് മൗലവി), എം.എച്ച് വെള്ളുവങ്ങാട് തുടങ്ങിയവർ പുതിയ കാലത്തെ മാപ്പിളപ്പാട്ടുരചയിതാക്കളാണ്.
കെ.രാഘവൻ , പി. ഭാസ്കരൻ തുടങ്ങിയവർ മാപ്പിളപ്പാട്ടുകളെ സിനിമാസംഗീതമേഖലയിലേക്കെത്തിച്ചവരിൽ പ്രധാനികളാണ്.
ചരിത്രം പ്രസിദ്ധ മാപ്പിളപ്പാട്ടുരചയിതാവ്, മോയിൻകുട്ടി വൈദ്യരുടെ സ്മാരകം.
മലപ്പുറം ജില്ലയിലെ കൊണ്ടോട്ടിയിലാണ് ഇത് സ്ഥിതി ചെയ്യുന്നത്.
അറബികൾക്ക് പുരാതനകാലം മുതലേ കേരളവുമായി ഉണ്ടായിരുന്ന കച്ചവടബന്ധം കേരളത്തിൽ ഇസ്‌ലാം മതത്തിനു വേരോട്ടമുണ്ടാകാൻ അവസരം ഒരുക്കി.
അറബികളുടെ ഭാഷയും സംസ്കാരവും കേരളത്തിലെ മുസ്ലിം മതാനുയായികളിൽ സ്വാധീനം ചെലുത്തി.
ഈ സാംസ്‌കാരിക സമ്പർക്കത്തിന്റെ ഫലമാണു് അറബി-മലയാളവും മാപ്പിള സഹിത്യവും.
ഗവേഷകരിൽ ചിലർ മാപ്പിളസാഹിത്യത്തിനു് തൊള്ളായിരം കൊല്ലത്തോളം പഴമ കൽപ്പിക്കുന്നുണ്ട്.
പേരിൻറെ ചരിത്രം
മാപ്പിളപ്പാട്ടുകൾക്ക് നൂറ്റാണ്ടുകളുടെ പഴക്കമുണ്ടെങ്കിലും മാപ്പിളപ്പാട്ട് എന്ന പേര് 1932-ൽ വക്കം അബ്ദുൽ ഖാദർ മൗലവി 'അൽഅമീൻ' പത്രത്തിലെഴുതിയ ഒരു ലേഖനത്തിലാണ് ആദ്യമായി മാപ്പിളപ്പാട്ട് എന്ന പദം പ്രയോഗിക്കപ്പെട്ടതെന്നാണ് ചരിത്രകാരനും ഗവേഷകനുമായ കെ.കെ മുഹമ്മദ് അബ്ദുൽ കരീം സാഹിബ് രേഖപ്പെടുത്തിയിട്ടുള്ളത്.
അതുവരെയും 'സബീനപ്പാട്ടുകൾ' എന്ന പേരിലാണ് മാപ്പിളപ്പാട്ടുകൾ അറിയപ്പെട്ടിരുന്നത്.
കുഞ്ഞായിൻ മുസല്യാരുടെ 'കപ്പ(ൽ)പാട്ടിൽ' നിന്നാണ് ഈ പേരുണ്ടായതെന്നാണ് ഒരുപക്ഷം പണ്ഡിതന്മാർ അഭിപ്രായപ്പെടുന്നത്.
മനുഷ്യശരീരത്തെ കപ്പലിനോടുപമിച്ച് ആധ്യാത്മിക വിചാരം നടത്തുന്ന ഒരു ദാർശനിക കാവ്യമാണ് കപ്പപ്പാട്ട്.
കപ്പലിന് അറബിയിൽ സഫീനഃ എന്നാണ് പറയുക.
അതിനാൽ കപ്പപ്പാട്ട് 'സഫീനപ്പാട്ട്' എന്ന പേരിലും അറിയപ്പെട്ടു.
പിന്നീട് ആ മാതൃകയിൽ രചിക്കപ്പെട്ട പാട്ടുകളെല്ലാം സഫീനപ്പാട്ട് എന്ന പേരിൽ അറിയപ്പെട്ടു പോന്നു.
സഫീനയാണ് സബീനയായത്.
പ്രമുഖ മാപ്പിളപ്പാട്ട് ഗായകർ, കവികൾ മഹാകവി മോയീൻകുട്ടി വൈദ്യർ എ.വി.മുഹമ്മദ് ഒ.എം. കരുവാരക്കുണ്ട് എരഞ്ഞോളി മൂസ ഹംസാഖാൻ പുല്ലങ്കോട് അസീസ് തായിനേരി കണ്ണുർ സലിം കണ്ണൂർ ഷെരീഫ് വി.എം. കുട്ടി വിളയിൽ ഫസീല അഫ്സൽ നിലമ്പൂർ ഷാജി പുലിക്കോട്ടിൽ ഹൈദർ നാസിർ മണ്ണാർമല (കെ.എ. സമദ് മൗലവി) റംലാ ബീഗം ഐഷാ ബീഗം എസ്.എ. ജമീൽ പീർ മുഹമ്മദ് വടകര കൃഷ്ണദാസ് വി ടി മുരളി എം.എച്ച്. വെള്ളുവങ്ങാട് ഒ.അബുടി മാസ്റ്റർ രഹ്ന ഫൈസൽകൻമനം നസറുദ്ധീൻ മണ്ണാർക്കാട് ബദറുദ്ദീൻ പാറന്നൂർ ജാബിർ  കെ കരുവാരകുണ്ട് കണ്ണൂർ സീനത്ത് ഷാഫി കൊല്ലം മിക്സിത് മുക്കം സാജിത ഫിറോസ് നാദാപുരം ടി.പി.എം.വാണിമേൽ അബു മുഫീദ താനാളൂർ ഹംസ നരേക്കാവ് ഷംനാസ് കണ്ണൂക്കര ഷംസു ആയിപ്പുഴ കണ്ണൂർ നൗഷാദ് മുണ്ടമ്പ്ര ഉണ്ണി മുഹമ്മദ് സാഹിബ് അരീക്കോട് മുസ്ലിയാരകത്ത് ഇമ്പിച്ചി മുഹമ്മദ് എം കെ കുഞ്ഞിപ്പോക്കർ കീഴുപറമ്പ് പുറത്തേക്കുള്ള കണ്ണികൾ മാപ്പിളപ്പാട്ടിനെക്കുറിച്ചുള്ള ഒരു പഠനം അവലംബം അവലംബം
ഫോട്ടോഗ്രാഫ് 51 (നാടകം) ഇംഗ്ലീഷ് വിലാസം https://ml.wikipedia.org/wiki/Photograph_51_(play)
നിരവധി പുരസ്കാരങ്ങൾ നേടിയ അന്ന സീഗ്ലറുടെ നാടകമാണ് ഫോട്ടോഗ്രാഫ് 51 .
1952 മെയ് മാസത്തിൽ റോസലിൻഡ് ഫ്രാങ്ക്ളിന്റെ മേൽനോട്ടത്തിൽ റെയ്മണ്ട് ഗോസ്ലിംഗ് എടുത്ത എക്സ്-റേ ഡിഫ്രാക്ഷൻ ചിത്രത്തിന്  നൽകിയ പേരായ ഫോട്ടോ 51 ൽ നിന്നാണ് നാടകത്തിന് തലക്കെട്ട് നൽകിയിരിക്കുന്നനത്.
ഡിഎൻഎയുടെ ഇരട്ട ഹെലിക്സ് ഘടന കണ്ടെത്തിയതിൽ കിംഗ്സ് കോളേജ് ലണ്ടനിൽ ജോലിചെയ്തിരുന്ന എക്സ്-റേ ക്രിസ്റ്റലോഗ്രാഫർ റോസലിൻഡ് ഫ്രാങ്ക്ലിന്റെ ശ്രദ്ധിക്കപ്പെടാതെപോയ പങ്കിലേക്ക് ഈ നാടകം കേന്ദ്രീകരിക്കുന്നു.
2008 ൽ മേരിലാൻഡിലെ ആക്റ്റീവ് കൾച്ചേഴ്സ് തിയേറ്റർ മേരി റെസിംഗിന്റെ സംവിധാനത്തിൽ ഫോട്ടോഗ്രാഫ് 51 കമ്മീഷൻ ചെയ്യുകയും വികസിപ്പിക്കുകയും ലോക പ്രീമിയർ ആയി പ്രദർശിപ്പിക്കുകയും ചെയ്തു.
ആ വർഷം, ബെസ്റ്റ് ന്യൂ പ്ലേയ്ക്കുള്ള 2008 ലെ സ്റ്റേജ് (Scientists, Technologists and Artists Generating Exploration) ഇന്റർനാഷണൽ സ്ക്രിപ്റ്റ് മത്സരത്തിലും ഇത് വിജയിച്ചു.
മൈക്കൽ ഗ്രാൻഡേജിന്റെ സംവിധാനത്തിൽ വെസ്റ്റ് എന്റ് ലണ്ടനിലെ നോയൽ കവാർഡ് തിയേറ്ററിൽ 2015 സെപ്റ്റംബറിൽ ഈ നാടകം പ്രദർശനമാരംഭിച്ചു.
ഈ വൺ-ആക്റ്റ് പ്ലേ 95 മിനിറ്റ് നേരം ഇടവേളകളില്ലാതെ അവതരിപ്പിക്കപ്പെടുന്നു.
ലണ്ടനിലെ നാടകത്തിന്റെ അഭിനേതാക്കൾ: റോസലിൻഡ് ഫ്രാങ്ക്ലിനായി അഭിനയിച്ച നിക്കോൾ കിഡ്മാൻ മൗറീസ് വിൽക്കിൻസായി അഭിനയിച്ച സ്റ്റീഫൻ കാമ്പ്‌ബെൽ മൂർ റോസലിൻഡ് ഫ്രാങ്ക്ലിൻ - നിക്കോൾ കിഡ്മാൻ മൗറീസ് വിൽക്കിൻസ്- സ്റ്റീഫൻ കാമ്പ്‌ബെൽ മൂർ ഫ്രാൻസിസ് ക്രിക്ക് - എഡ്വേർഡ് ബെന്നറ്റ് വിൽ ആറ്റൻബറോ- ജെയിംസ് വാട്സൺ ഡൊണാൾഡ് കാസ്പർ- പാട്രിക് കെന്നഡി റെയ്മണ്ട് ഗോസ്ലിംഗ്- ജോഷ്വ സിൽവർ അവാർഡുകളും നാമനിർദ്ദേശങ്ങളും വെസ്റ്റ് എൻഡ് പ്രൊഡക്ഷൻ
റോസലിൻഡ് ഫ്രാങ്ക്ലിന്റെ വേഷത്തിന് നിക്കോൾ കിഡ്മാന് നിരവധി അവാർഡുകളും നിരൂപക പ്രശംസകളും ലഭിച്ചിട്ടുണ്ട്.
വെസ്റ്റ് എൻഡ് പ്രൊഡക്ഷൻ വർഷം അവാർഡ് വിഭാഗം നോമിനി ഫലം 2015 ഹാർപർ ബസാർ വിമൻ ഓഫ് ദ ഇയർ അവാർഡുകൾ തിയേറ്റർ ഐക്കൺ അവാർഡ് നിക്കോൾ കിഡ്മാൻ Won 2015 ഈവനിംഗ് സ്റ്റാൻഡേർഡ് തിയറ്റർ അവാർഡുകൾ മികച്ച നടിക്കുള്ള അവാർഡ് നിക്കോൾ കിഡ്മാൻ Won 2016 വാട്ട്‌സ്ഓൺസ്റ്റേജ് അവാർഡുകൾ ഒരു നാടകത്തിലെ മികച്ച നടി നിക്കോൾ കിഡ്മാൻ Won 2016 വാട്ട്‌സ്ഓൺസ്റ്റേജ് അവാർഡുകൾ ബെസ്റ്റ് ന്യൂ പ്ലേ ഫോട്ടോ 51 Won 2016 ലോറൻസ് ഒലിവിയർ അവാർഡുകൾ മികച്ച നടി നിക്കോൾ കിഡ്മാൻ Nominated അവലംബം
ഫോറെവർ മെർലിൻ ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
സെവാർഡ് ജോൺസൺ രൂപകൽപ്പന ചെയ്ത മെർലിൻ മൺറോയുടെ ഭീമാകാരമായ ശിൽപ്പമാണ് ഫോറെവർ മെർലിൻ .
ബില്ലി വിൽഡറിന്റെ 1955-ൽ പുറത്തിറങ്ങിയ ദ സെവൻ ഇയർ ഇച്ച് എന്ന ചലച്ചിത്രത്തിൽ നിന്നും പകർത്തിയ മെർലിന്റെ ഏറ്റവും പ്രശസ്തമായ ചിത്രങ്ങളിലൊന്നാണ് ശിൽപം പ്രതിനിധീകരിക്കുന്നത്.
2011-ൽ സൃഷ്ടിച്ച ഈ ശിൽപം അമേരിക്കൻ ഐക്യനാടുകളിലെയും ഓസ്‌ട്രേലിയയിലെയും വിവിധ സ്ഥലങ്ങളിൽ പ്രദർശിപ്പിച്ചിട്ടുണ്ട്.
രൂപകൽപ്പനയും സ്ഥലങ്ങളും
26 അടി ഉയരവും 15,000 കിലോഗ്രാം ഭാരവും ഉള്ള പെയിന്റ് ചെയ്ത സ്റ്റെയിൻലെസ് സ്റ്റീൽ, അലുമിനിയം എന്നിവ ഉപയോഗിച്ച് നിർമ്മിച്ച ശിൽപം ബില്ലി വിൽഡറിന്റെ 1955 ലെ അവിഹിത കോമഡി ചലച്ചിത്രമായ ദ സെവൻ ഇയർ ഇച്ച് ലെ മെർലിൻ മൺറോയുടെ പ്രശസ്തമായ രംഗത്തിനുള്ള ഒരു വലിയ ആദരാഞ്ജലിയാണ്.
ന്യൂ യോർക്ക് സിറ്റി സബ്‌വേ ഗ്രേറ്റിൽ നിന്നുള്ള കാറ്റ് മൂലം വെളുത്ത വസ്ത്രം ഉയരുന്നതാണ് രംഗം.
2012-ൽ കാലിഫോർണിയയിലെ പാം സ്പ്രിംഗ്സിലെ പാം കാന്യോൺ ഡ്രൈവിന്റെയും തഹ്ക്വിറ്റ്സ് കാന്യോൺ വേയുടെയും മൂലയിലേക്ക് മാറ്റുന്നതിന് മുമ്പ് ഇല്ലിനോയിയിലെ ഷിക്കാഗോയിലെ മാഗ്നിഫിസന്റ് മൈൽ വിഭാഗത്തിന്റെ പയനിയർ കോർട്ട് ഭാഗത്താണ് പ്രതിമ പ്രദർശിപ്പിച്ചത്.
2014 മാർച്ച് 27-ന് പാം സ്പ്രിംഗ്സ് വില്ലേജ് ഫെസ്റ്റിനിടെ ഇതിന് യാത്രയയപ്പ് നൽകി.
പിന്നീട് സെവാർഡ് ജോൺസണെ ആദരിക്കുന്നതിനുള്ള 2014 ലെ മുൻകാലഘട്ടത്തിന്റെ ഭാഗമായി ന്യൂ ജെഴ്‌സിയിലെ ഹാമിൽട്ടണിലുള്ള 42 ഏക്കർ വരുന്ന ഗ്രൗണ്ട് ഫോർ സ്‌കൾപ്ച്ചറിലേക്ക് മാറ്റി.
ജനപ്രീതി കാരണം പ്രതിമ 2015 സെപ്റ്റംബർ വരെ ഗ്രൗണ്ട് ഫോർ സ്‌കൾപ്ച്ചറിൽ പ്രദർശിപ്പിച്ചിരുന്നു.
ബെൻഡിഗോ ആർട്ട് ഗാലറിയുടെ മെർലിൻ മൺറോ പ്രദർശനത്തോടനുബന്ധിച്ച് ഓസ്‌ട്രേലിയൻ നഗരമായ ബെൻഡിഗോയിലെ റോസലിൻഡ് പാർക്കിൽ 2016-ൽ പ്രതിമ പ്രദർശിപ്പിച്ചിരുന്നു.
2018-ൽ സെവാർഡ് ജോൺസന്റെ സൃഷ്ടികളെ ബഹുമാനിക്കുന്ന ഒരു വലിയ പൊതു ആർട്ട് എക്സിബിഷന്റെ ഭാഗമായി കണെക്റ്റിക്കട്ടിലെ സ്റ്റാംഫോർഡിലെ ലാതം പാർക്കിൽ പ്രതിമ പ്രദർശിപ്പിച്ചു.
ഡൗൺടൗൺ സ്റ്റാംഫോർഡിലെ തെരുവുകളിലും പാർക്കുകളിലും മുപ്പത്തിയാറ് ശിൽപങ്ങൾ സ്ഥാപിച്ചു, ഫോറെവർ മെർലിൻ പ്രദർശനത്തിലെ ഹൈലൈറ്റ് ആയിരുന്നു.
പ്രതിമ സ്റ്റാംഫോർഡിൽ സ്ഥാപിച്ചപ്പോൾ അടുത്തുള്ള ഫസ്റ്റ് കോൺഗ്രിഗേഷണൽ ദേവാലയത്തിൽ അടിവസ്ത്രം ഫ്ലാഷ് ചെയ്യുന്നതായി ബന്ധപ്പെട്ട് ഉയർന്ന പരാതികളോടെ വിവാദത്തിന് കാരണമായി.